Document ID: /roh_data/filtered/fineweb-2-filterrobots_roh.jsonl.gz/16379

En il territori da Glion è vegnida chattada ils ultims dis ina lieur infectada cun pesta da lieurs (tularemia). Perquai che questa malsogna è fitg contagiusa, han ils guardiaselvaschinas immediat stuì sajettar la lieur. Durant set onns n'avevan ins fin là chattà nagins cas pli da pesta da lieurs.
Malsogna contagiusa er per umans
Er persunas che vegnan en contact cun las bacterias che chaschunan la pesta da lieurs pon survegnir sintoms da grippa. Quels pon dentant vegnir tractads cun medicaments. En contact cun las bacterias pon ins vegnir cun tutgar en ina lieur infectada senza guants ubain er entras ils excrements da lieurs infectadas.
RR telesguard 17:40